armvectores/hy_wikipedia_2023 huggingface dataset:
Սկալատ

Սկալատ (ուկրաիներեն՝ Скалат), քաղաք Ուկրաինայի Տերնոպոլի մարզի Պոդվոլոչիսկի շրջանում, շրջանային նշանակության քաղաք։ Հիմնադրվել է 1512 թվականին։
Չճշտված տվյալներով Սկալատ քաղաքում բնակվում էր 4 042 մարդ։ Բնակավայրը զբաղեցնում է 6 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կոնդրատովկա (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ԿոնդրատովկաԿոնդրատովկա (ուկրաիներեն՝ Кіндратівка), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Կոնդրատովկա գյուղում բնակվում էր 1 089 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերամարմնավորում (այլ կիրառումներ)

Ռեինկարնացիա, կենսաբանական մահից հետո հոգու նոր մարմին տեղափոխվելու կոնցեպտ։ Բառի հոմանիշներն են անցած կյանքեր և վերածնունդ (բուդհայական հասկացողությամբ)։
Ռեինկարնացիա կարող է նաև հետևյալ իմաստները ունենալ.

Ռեինկարնացիա, հայկական երաժշտական խումբ
Ռեինկարնացիա, 2005 թվականի ճապոնական սարսափ ֆիլմ
Ռեինկարնացիա, ամերիկացիա գրող Սյուզան Վեյնի ֆանտաստիկ վեպ
"Ռեինկարնացիա", Ֆուտուրամա մուլտսերիալի 6-րդ եթերաշրջան էպիզոդ։


== Երաժշտություն ==
ԽմբերՌեինկարնացիա, հայկական երաժշտական խումբԱլբոմներReincarnation, ճապոնական Galneryus մետալ խմբի վեցերորդ ալբոմը
Reincarnation, շվեդ երաժիշտ William C. Woxlinի երրորդ ալբոմը
Reincarnate, ամերիկյան  Motionless In White մետալ խմբի երրորդ ալբոմը


== Տես նաև ==
Անցած կյանք (այլ կիրառումներ)
Անցած կյանքեր (այլ կիրառումներ)
Վերածնունդ (այլ կիրառումներ)
Ազավրեթ

Ազավրեթ (վրաց.՝ აზავრეთი), հայաբնակ գյուղ Ջավախքում, Վրաստանի Ախալքալաքի մունիցիպալիտետում, Ախալքալաքից 35 կմ դեպի հյուսիս-արևմուտք։ 1987 թ-ի տվյալներով բնակչությունը կազմել է 367 տուն, 1662 մարդ։ Բնակչությունն զբաղվում է անասնապահությամբ, կարտոֆիլի և հացահատիկների մշակությամբ։ Ազավրեթը հիմնադրել են Էրզրումից գաղթած հայերը՝ 1830 թ-ին։


== Ծանոթագրություններ ==
Մոնթեբելլո

Մոնթեբելլո (իտալերեն՝ Montebello, բառացի թարգմանած՝ նշանակում է գեղեցիկ սար), քաղաք ԱՄՆ-ի հայաշատ Կալիֆորնիա նահանգում։ Գտնվում է Սան Գաբրիել հովտի հարավարևմտյան հատվածում, Լոս Անջելեսից 13 կիլոմետր դեպի արևելք։ Զբաղեցնում է 22 քառակուսի կիլոմետր տարածք։ Քսաներորդ դարասկզբին հայտնի էր նավթի պաշարներով։ Ունի 64.000 բնակչություն։ Մոնթեբելլոն քույր քաղաք է ԼՂՀ-ի Ստեփանակերտ մայրաքաղաքի հետ։


== Քույր քաղաքներ ==
 Աշիյա, Ճապոնիա
 Ստեփանակերտ, ԼՂՀ


== Անվանի մոնտեբելոցիներ ==
Ալեն Բանիսթեր - բեյսբոլիստ
Ռիչարդ Քաբրալ - դերասան, գրող
Կացու Օսո - փոփ երաժիշտ
Քեն Դավիթյան- դերասան, որի առավել հիշարժան կատարումներից է Ազամաթի դերը «Բորաթ» կինոնկարում
Ջոն Դե Կուիր - եռակի օսկարակիր ռեժիսոր
Օսկար դե լա Օյա - բռնցքամարտիկ, աշխարհի տասնակի չեմպիոն, օլիմպիական խաղերի ոսկե մեդալակիր
Ռոդնի Իսթման - դերասան
Դեբորա Ֆորման - դերասանուհի
Դարլենե Հարդ - թենիսիստուհի, ԱՄՆ և Ֆրանսիայի բաց առաջնությունների հաղթող, նվաճել է Մեծ սաղավարտի 18 մրցանակ
Ջեք Քեյ Միքի - թենիսիստ, Ուիմբլդոնի եռակի, ԱՄՆ բաց առաջնության յոթնակի, Դեյվիսի գավաթի խաղարկության եռակի հաղթող, որին տեղ է հատկացվել թենիսի համաշխարհային փառքի սրահում
Ջեք Լարսոն - դերասան
Ջուդի Էվանս Լուչիանո - դերասանուհի
Բրյուս Մերիֆիլդ - Նոբելյան մրցանակի դափնեկիր
Մարկ Սալաս - մարզիկ, MLB-ի նախկին խաղացող
Հակոբ Սանդալչյան - միկրոքանդակների հեղինակ.
Մայքլ Տրևինո - դերասան, հիշարժան կատարումներից է Թայլեր Լոքվուդի դերը «Վամպիրի օրագրերը» ֆիլմում


== Ծանոթագրություններ ==
Մելիքքենդ

Մելիքքենդ, գյուղ Արևելյան Հայաստանում, Կարսի մարզի Կարսի գավառում, Ծովակ լճի (Ծովակ Հյուսիսո) հարավային ծայրամասից 6-7 կմ հարավ-արևելք, Կարսագետի ձախակողմյան մի վտակի ակունքի ափին, գյուղական ճանապարհի վրա։


== Պատմություն ==
1907 թվականին ուներ 41 տուն՝ 329 բնակչով։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նեյտրոնային դեկրետներ

Նեյտրոնային դեկրետներ, նեյտրոնների գրանցման սարքեր, որոնց աշխատանքը հիմնված է ատոմային միջուկների հետ նեյտրոնների փոխազդեցության հետևանքով առաջացող երկրորդային մասնիկների գրանցման վրա։ Դանդաղ նեյտրոնների գրանցման համար օգտագործվում են նեյտրոնների ազդեցությամբ թեթև միջուկների ճեղքման, ծանր միջուկների տրոհման ռեակցիաները, նեյտրոնների ռադիացիոն զավթումը միջուկներով, ինչպես նաև արհեստական ռադիոակտիվության գրգռումը (ակտիվացիոն վերլուծություն)։ Այս պրոցեսներում առաջացող a-մասնիկների, պրոտոնների, «բեկոր միջուկների» գրանցման համար կիրառվում են իոնացման խցիկներ, համեմատական հաշվիչներ, սցինտիլյացիոն հաշվիչներ, որոնք նեյտրոնային դեկրետների հիմնական տեսակներն են։ Դրանցով արագ նեյտրոնների գրանցման արդյունավետությունը հարյուրավոր անգամ պակաս է, այդ պատճառով վերոհիշյալ հաշվիչները պատում են պարաֆինով, որը դանդաղեցուցիչի դեր է կատարում։ Իբրև նեյտրոնային դեկրետներ կիրառվում են նաև ֆոտոէմուլսիաները։


== Տես նաև ==
Միջուկային ռեակցիաներ
Միջուկի ճեղքում
Միջուկային ֆոտոէմուլսիա
Դետեկտորներ տարրական մասնիկների
Զանգակ (լեռ, Կիլիկիա)

Անվան այլ կիրառումների համար տե՛ս՝ Զանգակ (այլ կիրառումներ)Զանգակ, լեռ Լեռնային Կիլիկիայում, Զեյթունի լեռներում։ Դրա փեշերին 1921 թվականի օգոստոսի 21֊ին ընդհանրումներ են տեղի ունեցել մի խումբ զեյթունցիների և թուրքական կանոնավոր զորքերի միջև։


== Ծանոթագրություններ ==
Տկղելվանի

Տկղելվանի (վրաց.՝ ტყელვანი), գյուղ Վրաստանում։ Գտնվում է Իմերեթի մարզի Վանի շրջան‎‎ում։


== Դիրք ==
Գյուղը գտնվում է ծովի մակարդակից 360 մետր բարձրության վրա։ Շրջկենտրոն Վանից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 222 մարդ։


== Ծանոթագրություններ ==
Մանկտավագ

Մանկտավագ, հայկական արական անուն։ Առաջացել է հայերեն մանկտի և ավագ բառերից։ Նշանակում է «մանուկների ավագ, ուսուցիչ կամ վարժապետ»։ Մեկ անգամ հիշատակված է 12-րդ դարում, 2 անգամ էլ՝ 15-րդ դարում։


== Գործածություններ ==
Մանկտավագ Մշեցի, որդի Խամարդավլայի, 1242 թվականին 100 դահեկան է նվիրել Բագնայրի վանքին։
Մանկտավագ, որդի Մարտիրոսի, տանուտեր կամ ռես, ով Մցի գյուղում գնեց մի Ավետարան և 1455 թվականին նվիրեց իր նորընծա որդի Ղազար քահանային։
Մանկտավագ, որդի տանուտեր Աստվածատուրի, ով Ռշտունյաց Բերդաձորի վանքում 1463 թվականին Մարգարե գրչին գրել տվեց մի Ավետարան։


== Ծանոթագրություններ ==
Կրասնի Պախար (գյուղ, Արտյոմովսկի շրջան)

Անվան այլ կիրառումների համար տե՛ս՝ Կրասնի ՊախարԿրասնի Պախար (ուկրաիներեն՝ Красний Пахар), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Կրասնի Պախար գյուղում բնակվում էր 335 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրոմկովսկի (Շոլոխովսկի շրջան)

Գրոմկովսկի (ռուս.՝ Громковский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Բազկովսկի գյուղական համայնքի կազմի մեջ։
Take-Two Interactive

Take-Two Interactive, ամերիկյան ընկերություն, որը զբաղվում է համակարգչային խաղերի մշակմամաբ և հրատարակմամբ։Take-Two-ն ամբողջությամբ ղեկավարում է Rockstar Games, 2K, Private Division, Ghost Story Games և Socialpoint։ Գլխավոր գրասենյակը գտնվում է Նյու Յորքում, իսկ միջազգային գրասենյակը Վինձորում։ Ծրագրավորողների ստուդիաները գտնվում են Սան Դիեգոյում, Վանկուվերում, Տորոնտոյում և Օստինում։ Take-Two մշակել և թողարկել է բազմաթիվ հայտնի խաղաշարքեր այդ թվում՝ Grand Theft Auto, Serious Sam, Midnight Club, Manhunt, Hidden And Dangerous, Vietcong, Mafia և BioShock։ Ինչպես նաև ընկերությունը հրատարակչի կարգավիճակում թողարկել է The Elder Scrolls IV: Oblivion խաղը։
2008 թվականի փետրվարին Take-Two-ի նպատակը դարձավ Electronic Arts-ին տիրելը։
Ինչպես նաև հիմնադրման շրջանում, Take-Two-ն զբաղվում էր FMV-խաղերի նկարահանմամբ և մշակմաբ։ Դրա արդյունքն են 1996 թվականին թողարկված Ripper և 1998 թվականի Black Dahlia խաղերը։ Վերջինը հրապարակվել է Interplay-ի կողմից, և այն դարձավ ռեկորդակիր կոմպակտ-սկավառակների քանաքկով (8 սկավառակ մեկ տուփում)։


== Ընկերություն ==


=== Հրատարակչություն ===


==== Ստուդիաներ ====


=== Նախկին/փակված ===
 Ավստրալիա 2K Australia (Կանբերա, Ավստրալիա, միացվել է 2K Marin-ի հետ 2007)
 ԱՄՆ Irrational Games (Բոստոն, Մասաչուսեթս, ԱՄՆ փակվել է 2017)
 Չինաստան 2K China (Շանհայ, Չինաստան, 2006, փակվել է 2015)
 ԱՄՆ Frog City Software (Սան Ֆրանցիսկո, Կալիֆոռնիա, ԱՄՆ, 1995, միացվել է Firaxis Games-ի հետ 2006)
 Կանադա Global Star Software (Օնտարիո, Կանադա, 1992, անվանափոխել է 2K Play-ի 2007)
Gotham Games (2002)
 ԱՄՆ Indie Built, Inc. (Սոլթ Լեյք Սիթի, ԱՄՆ, 1983, փակվել է 2006)
 ԱՄՆ Kush Games (Կալիֆոռնիա, ԱՄՆ, փակվել է 2008)
 ԱՄՆ PopTop Software (Սենթ Լուիս, Միսսուրի, ԱՄՆ, 1993, միավորվել է Firaxis Games-ի հետ 2006)
 ԱՄՆ TalonSoft (Բալթիմոր, Մերիլենդ, ԱՄՆ, 1995, փակվել է 2005)
 Ավստրիա Rockstar Vienna (Վիեննա, Ավստրիա, 1993, փակվել է 2006)
 Կանադա Rockstar Vancouver (Վանկուվեր, Բրիտանական Կոլումբիա, Կանադա, 1998, փակեվել է 2012)
 Անգլիա Venom Games, Ltd. (Նյուքասլ ափոն Թայն, Անգլիա, 2003, փակվել է 2008)
 Ֆրանսիա PAM Development (Փարիզ, Ֆրանիսա, 1997, փակվել է 2008)


== Ծանոթագրություններ ==


== Արտաքին հղղումներ ==
Take-Two պաշտոնական կայք(անգլ.)
2K պաշտոնական կայք(անգլ.)
Rockstar Games պաշտոնական կայք(անգլ.)
Take-Two Interactive-ը MobyGames կայքում(անգլ.)
Շտեռնբերգիա շնդեղածաղկային

Շտեռնբերգիա շնդեղածաղկային (լատ.՝ Sternbergia colchiciflora Waldst. et Kit.), շքանարգիզազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սոխուկավոր բույս է, որն ունի 5-7 սմ բարձրություն, մինչև 8 մմ երկարության վզիկ, գնդաձև, ձվաձև սոխուկներ, որոնք ծածկված  են դարչնագույն կամ սևավուն թեփուկներով։ Տերևներն  3-6 հատ են, ուշ զարգացող, գծային, գոտիանման և մուգ կանաչ, ունեն մինչև 10 սմ երկարություն, 3-5 մմ լայնություն։ Ծաղիկները դեղին են և ունեն 2,5-5 մմ երկարություն։ Տուփիկի տրամագիծը 8-10 մմ է։


== Տարածվածություն ==
Հայաստանում հանդիպում է Իջևանի (Գետահովիտ գյուղի շրջակայք) և Երևանի (Երևանի շրջակայք) ֆլորիստիկական շրջաններում։ Արեալն ընդգրկում է Նախակովկասը, Արևելյան Կովկասը, Կենտրոնական և Հարավային Անդրկովկասը, Հարավային Եվրոպան, Բալկանյան թերակղզին, Մոլդովան, Ղրիմը, Փոքր Ասիան, Արևմտյան Սիբիրը, Իսրայելը և Իրանը։


== Էկոլոգիա ==
Աճում է ստորին և միջին լեռնային գոտիներում՝ ծովի մակերևույթից 600-1500 մ բարձրությունների վրա, չոր քարքարոտ լանջերին, օշինդրային կիսաանապատում։ Ծաղկում է սեպտեմբեր և հոկտեմբեր ամիսներին, պտղաբերում՝ ապրիլ-մայիսին։


== Պահպանություն ==
Վտանգված տեսակ է, տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես անհետացած տեսակ։ GITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում


== Ծանոթագրություններ ==
Ամրաջուկ

Ամրաջուկ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Արտարժույթային ճգնաժամ

Արտարժույթային ճգնաժամ, դրամավարկային համակարգի իրավիճակ, որի դեպքում առկա են լուրջ կասկածներ այն մասին, որ երկրի կենտրոնական բանկը կարող է չունենալ արտարժույթի բավարար պահուստներ` երկրի ֆիքսված փոխարժեքը պահպանելու համար։ Կարող է արտահայտվել ոսկու ստանդարտի վերացման, ինֆլյացիոն թղթադրամային շրջանառությանն անցնելու ձևով և ընդգրկել ինչպես առանձին երկրների ներքին շրջանառութան ոլորտը, այնպես էլ միջազգային հաշվարկները։ 
Տարբերում են ընդհանուր և մասնակի Վարկային ճգնաժամ։ Ընդհանուր Վարկային ճգնաժամը ունի անընդհատ բնույթ։ Դրա կարևոր հատկանիշներն են՝ ոսկու «ապաստակացումը» (որպես դրամամետաղ ոսկու օգտագործման սահմանափակումն ու վալյուտաների արժեզրկումը), երկրների վճարային հաշվեկշիռների շարունակական ճեղքվածքը, ոսկու վալյուտային ռեզերվների բաշխման անհամաչափության, միջազգային հաշվարկների ու ներքին դրամաշրջանառության ոլորտում պետության միջամտության, արտատնտեսական գործոնների՝ դիվանագիտական ճնշման, քաղաղաքական ցնցումների ուժեղացումը, համաշխարհային արժութային շուկայի տրոհումը՝ կապված համաշխարհային շուկայի՝ շուկաների բաժանվելու հետ և այլն։ Մասնակի Վարկային ճգնաժամը առանձին երկրների արժույթի ճգնաժամն է, որն առաջանում է կապված ընդհանուր տնտեսական ճգնաժամերի, պատերազմների, ինֆյացիայի և այլ գործոնների հետ և կրում ժամանակավոր բնույթ (չնայած կարող է լինել նաև շատ տևական)։ 
Մասնակի արտարժույթային ճգնաժամի հիմքում ինֆլյացիոն պրոցեսներն են, ներքին շուկայում արժույթի արժեզրկումը, վճարային հաշվեկշիռների ճեղքվածքի աճը։
Իբիրասու

Իբիրասու (պորտ.՝ Ibiraçu), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Լինյարիսի գավառի կազմի մեջ։ Բնակչությունը կազմում է 10 688 մարդ՝ 2006 թվականի տվյալներով։ Գրավում է 199,824 կմ2 տարածք։ Բնակչության խտությունը՝ 53,5 մարդ/կմ²։


== Պատմություն ==
Քաղաքը հիմնադրվել է 1891 թվականի սեպտեմբերի 11-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 83.517.471,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8.001,29 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,780 (տվյալները՝ ՄԱԿ-ի զարգացման ծրագրի)։
Զարդիանթկարի

Զարդիանթկարի (վրաց.՝ ზარდიანთკარი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 28 մարդ։


== Ծանոթագրություններ ==
(8930) Կաբոտա

(8930) Կաբոտա (անգլ.՝ Kubota), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 6-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,212904 ա. մ., առավելագույնը մոտենում է 1,7864 ա. մ. հեռավորության վրա և հեռանում 2,6394 ա. մ.։ Արեգակի շուրջ մեկ ամբողջական պտույտ է կատարում 1202,38 երկրային օրվա ընթացքում, իր ուղեծրով շարժվելով միջինում 0,299406 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8930) Կաբոտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (4007)

Ժողովածու (4007), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4007 թվի տակ։ Ձեռագիրը գրվել է 1707 թվականին։ Ստացողը եղել է Եատի Ջուղայեցին։ Գրված է թերթի վրա, որը ունի 21X15 չափս։ Ձեռագիրը կազմված է 309 թերթից։ Գրված է Երկսյունով, Նոտրգիրով։ Ունի կիսախորան լուսանցազարդ մանրանկարներ։ Հիշատակարաններ՝ 291բ հետագայի՝2ա (1707 թ․), հետագայի՝ 2ա (1836 թ․) :


== Բովանդակություն ==
Դր․ Տաթևացւոյ Քարոզ։ Ներս․ Շնորհարոյ Մեկնութիւնք Խորանաց, ՄԱտթէոսի, Յեկեղեցական պատմութենէ, Մեկնութիւն բանից ի Սահմանաց իմաստասիրութեան Դաւթի։ Ոսկեբերանի Մեկնութիւն Մատթէոսի։ Ամենայն չար տանջելի։ Արիստոտէլի Յաղագս առաքինութեանց։


== Ծանոթագրություններ ==
Հունան Ավետիսյանի հուշարձան (Կապան)

Հունան Ավետիսյանի հուշարձան, գտնվում է Սյունիքի մարզի Կապան քաղաքի կենտրոնում՝ Վազգեն Սարգսյանի անվան զբոսայգում։ Բրոնզե հուշարձանը տեղադրվել է 1959 թվականին։ Ընդգրկված է Կապանի պատմության և մշակույթի անշարժ հուշարձանների ցանկում։ Հունան Ավետիսյանին նվիրված հուշարձանների կիսանդրիներ կան Արմավիրի մարզի Լուկաշին գյուղում, Սյունիքի մարզի Ծավ գյուղում, Երևանի Հունան Ավետիսյանի անվան դպրոցի բակում։


== Հեղինակ ==
Քանդակագործ՝ Սարգիս Բաղդասարյան


== Պատկերասրահ ==

		


== Տես նաև ==
Հունան Ավետիսյանի կիսանդրի (Երևան)


== Ծանոթագրություններ ==
Ֆինգալի քարանձավ

Ֆինգալի քարանձավ (անգլ.՝ Fingal’s Cave), 69 մ խորությամբ և 20 մ բարձրությամբ հայտնի ծովային քարանձավ, որը ժայռի մեջ բացել է ծովի ջուրը։ Գտնվում է Ստաֆա կղզում (Ներքին Հեբրիդներ կղզեխմբի մաս)։ Նրա պատերը կազմված են ուղղահայաց կանգնած բազալտե սյուներից, հիմնականում՝ վեցանիստ, թեև կան նաև նիստերի այլ քանակով սյուներ՝ երեք-չորսից մինչև ութ։ Քարանձավը Շոտլանդիայի համանուն արգելոցի մի մասն է։ Նրա երկարությունը 113 մ է, մուտքի առավելագույն լայնությունը՝ 16,5 մ։ Ֆինգալի քարանձավը գտնվում է Թոբերմորի քաղաքից 32 կմ հեռավորության վրա։


== Պատմություն ==
Քարանձավի հայտնաբերողը բնագետ Ջոզեֆ Բենքսն էր, որն այստեղ է այցելել 1772 թվականին և տպավորիչ նկարագրություն է տվել դրա մասին։ Բնության այս հրաշքի համբավով գրավված կղզի այցելեցին Վալտեր Սքոթը, Ուիլյամ Ուորդսվորթը, Ջոն Քիթսը, Ալֆրեդ Թենիսոնը, Ժյուլ Վեռնը, Յուհան Ավգուստ Ստրինդբերգը (քարանձավը նրա ստեղծագործություններից մեկի վայրն է), Վիկտորիա թագուհին և նկարիչ Ուիլյամ Թըրները։ 
Քարանձավի ներսում զբոսաշրջիկները պետք է ճանապարհ անցնեն ջրի եզրի վերևում գտնվող նեղ ճանապարհով, քանի որ կամարակապ մուտքը չափազանց նեղ է նավակների համար։ Նայելով քարանձավից՝ կարելի է նկատել  հին շոտլանդական թագավորների, այդ թվում՝ Մակբեթի թաղման վայրի՝ Այոնա սուրբ կղզու ուրվագծերը։


== Անվանում ==
Անունը քարանձավը կապում է կելտական ​​հնության լեգենդար հերոս Ֆինգալի (բառացիորեն «Սպիտակ թափառական») կերպարի հետ, որը աշխարհին պատմել է շոտլանդացի բանաստեղծ Ջեյմս Մակֆերսոնը օսական ցիկլի բանաստեղծություններից մեկում։ Ըստ լեգենդի, Ֆինգալը (կամ Ֆիննը) կառուցեց այսպես կոչված հսկայի ճանապարհը Շոտլանդիայի և Իռլանդիայի միջև։
Գելերեն լեզվով քարանձավը կոչվում է Uamh-Binn, այս հին անունը կարելի է թարգմանել որպես «Մեղեդու քարանձավ»։ Իրոք, գմբեթի պես կորացած կամարի շնորհիվ այն ունի յուրահատուկ ակուստիկա։ Քարանձավի ինտերիերում հնչում են ճամփորդության ֆանտաստիկ ձևափոխված ձայները, ինչը նրան դարձնում է հսկայական հրաշք տաճարի տեսք։


== Արվեստում ==
Երիտասարդ Ֆելիքս Մենդելսոնը ստեղծել է «Ֆինգալի քարանձավ» նախերգանքը՝ ոգեշնչված մեղեդիական ներդաշնակություններից, որոնք 20-ամյա կոմպոզիտորը լսել է 1829 թվականին քարանձավ այցելելիս։
Ուոլտեր Սքոթը Ֆինգալի քարանձավը նկարագրեց այսպես. «Ֆինգալի քարանձավը ամենաարտասովոր վայրերից մեկն է, որի մասին մտածելու բախտ եմ ունեցել։ Նրա տեսքը գերազանցում էր այն ամենին, ինչ ես երբևէ լսել էի նրա մասին։ Քարանձավն ամբողջությամբ բաղկացած է բազալտե սյուներից, որոնք իրենց բարձրությամբ հավասար են տաճարի կամարներին, որոնք իջնում են ժայռի հաստության մեջ և անհիշելի ժամանակներից ողողվում են խոր ծովի ուռչումներով։ Կարծես կարմիր մարմարով սալիկապատված լինի, այն դեմ է բառերով նկարագրությանը»։
Հանրաճանաչ տեսարժան վայրը  պատկերված է նաև փորագրանկարներում, մասնավորապես՝ Ջեյմս Ֆիտլերի «Ֆինգալի քարանձավը» 1804 թվականի աշխատանքը, որը պատկերում է այցելուների իջնելը նավից, իսկ Ջոզեֆ Ուիլյամ Թյորները 1832 թվականին նկարել է այս քարանձավին նայող բնապատկերը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
«Национальный природный заповедник Стаффа на сайте Национального Траста Шотландии»։ www.nts.org.uk (անգլերեն)։ Վերցված է 2022-09-13  
«Поющий остров (остров Стаффа и Фингалова пещера)» (ռուսերեն)։ Արխիվացված է օրիգինալից 2017-07-28-ին
Բելին (գյուղ, Ռախովի շրջան)

Անվան այլ կիրառումների համար տե՛ս՝ ԲելինԲելին (ուկրաիներեն՝ Білин), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Բելին գյուղում բնակվում էր 1 746 մարդ։ Բնակավայրը զբաղեցնում է 0,4 կմ² տարածք։ Բնակչության խտությունը կազմում էր 4370 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլոս Մարին

Կառլոս Մարին (իսպ.՝ Carlos Marín; ծնված 1968 թ. հոկտեմբերի 13-ին - դեկտեմբերի 19, 2021), իսպանացի բարիտոն, օպերային հանրահայտ երգիչ, Il Divo խմբի չորս անդամներից մեկը։


== Կենսագրություն ==


=== Վաղ տարիներ ===
Կառլոս Մարինը ծնվել է 1968 թ. Հեսսենում,ԳՖՀ, մինչև 12 տարեկանն ընտանիքի հետ ապրել է Նիդեռլանդներում։ Երչի կարիերան Կառլոսի մոտ սկսվեց, երբ նա ընդամենը 8 տարեկան էր. լույս ընծայվեց նրա առաջին ալբոմը՝ «Փոքրիկ Կառուզոն» (պրոդյուսերը հայտնի երգիչ Պիեռ Կարտներն էր)։ Ալբոմն ընդգրկում էր նրա կատարմամբ «O Sole Mio» և «Гранада» երգերը։ Երկու տարի անց, 1978 թ., թողարկվեց «Իմ թանկագին մայրիկ» (նիդեռ. Mijn Lieve Mama) ալբոմը՝ երիտասարդ Կառլոս Մարինի կատարմամբ։ Այդ ժամանակ նա հաճախում էր սոլֆեջիոյի և դաշնամուրի դասերի։ Նիդեռլանդներում նրան անվանում էին «Կառլոս - փոքրիկ Կառուզո»։


== Անձնական կյանք ==
1994 թ. ամուսնացել է իսպանացի պարուհի և երգչուհի Ժերալդին Լապպոսի հետ, սակայն 2009 թ., տասնհինգամյա համատեղ կյանքից հետո, նրանք բաժանվեցին։ Երեխաներ չունի։
Ապրում է Լոնդոնում։
Հարազատ իսպաներենից բացի տիրապետում է անգլերեն և իտալերեն լեզուներին


== Il Divo- ի կազմում ==

		
Ինչպես և «Il Divo» կվարտետի մյուս մասնակիցները, Կառլոս Մարինը խմբին անդամագրվել է նախնական ընտրության արդյունքում։ 2004 թվականին լույս տեսավ խմբի առաջին համատեղ ալբոմը։


== Սկավառագրություն ==
Little Caruso - սոլո (1976)
Mijn Lieve Mama (My Dear Mother) - սոլո (1978)
Jekyll & Hyde, The Musical: Promo (2000)
Il Divo (Il Divo-ի կազմում, 2004)
Ancora (Il Divo-ի կազմում, 2005)
The Christmas Collection (Il Divo-ի կազմում, 2005)
Voices from the FIFA World Cup (Il Divo-ի կազմում, 2006)
Siempre (Il Divo-ի կազմում, 2006)
The Promise (Il Divo-ի կազմում, 2008)
An Evening with Il Divo - Live in Barcelona (Il Divo-ի կազմում, 2009)
Wicked Game (Il Divo-ի կազմում, 2011)
Live in London (Il Divo-ի կազմում, 2011, DVD)
The Greatest Hits Deluxe Edition (Il Divo-ի կազմում, 2012)
A Musical Affair (Il Divo-ի կազմում, 2013)


== Հղումներ ==
«Carlos of Il Divo» (անգլերեն)։ The Official Il Divo Site։ Արխիվացված է օրիգինալից 2012-05-13-ին։ Վերցված է 2012-01-08 
«Entre el pop y la ópera, llega a España el cuarteto 'Il divo'» (իսպաներեն)։ Terra։ 14 marzo 2005։ Արխիվացված է օրիգինալից 2012-07-07-ին։ Վերցված է 2011-04-29 
Lara Ceroni։ «Il Divo: World idols» (անգլերեն)։ Elle Canada։ Վերցված է 2011-04-29 
«CARLOS MARIN» (անգլերեն)։ Wordpress.com։ Արխիվացված օրիգինալից 2013-02-03-ին։ Վերցված է 2013-01-22 
Կառլոս Մարին Թվիթթերում
Կիրովսկոե (գյուղ, Վիբորգսկի շրջան)

Անվան այլ կիրառումների համար տե՛ս՝ ԿիրովսկոեԿիրովսկոե (ռուս.՝ Кировское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(930) Վեստֆալիա

(930) Վեստֆալիա (անգլ.՝ Westphalia), աստերոիդ աստերոիդների հիմնական գոտում։ Հայտնաբերվել է 1920 թվականի մարտի 10-ին Վալտեր Բաադեի կողմից Բերգդորֆում։
Միջին հեռավորությունը Արեգակից կազմում է 2,431314 ա. մ., առավելագույնը մոտենում է 2,0855 ա. մ. հեռավորության վրա և հեռանում 2,7771 ա. մ.։ Արեգակի շուրջ մեկ ամբողջական պտույտ է կատարում 1384,71 երկրային օրվա ընթացքում, իր ուղեծրով շարժվելով միջինում 0,259982 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(930) Վեստֆալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տղան Մարսից

Տղան Մարսից (ռուս.՝ Парень с Марса), ռուսական գեղարվեստական ֆիլմ, նկարահանվել է 2010 թվականին` մելոդրամա-կատակերգություն ժանրով։ Ֆիլմը ռուսական վարձույթում հայտնվել է 2011 թվականի մայիսի 5-ին։ Ֆիլմը ցուցադրվել է Մոսկվայի միջազգային կինոփառատոնի հիմնական ծրագրի շրջանակներում։


== Սյուժե ==
Ֆիլմի կենտրոնական կերպարը մենեջեր Պետյա Ստարիկովն է, որն աշխատում է շոկոլադի հսկայական գործարանում։ Երբ նրա մեքենան գողանում են, այն գտնելու համար նա միարժամանակ դիմում է և՛ հանցագործներին, և՛ ճանապարհային ոստիկանությանը, և՛ միլիցիայի շրջանային բաժանմունք։ Յուրաքանչյուրը գումար է կորզում Պյոտրից` մեքենան գտնելու համար, սակայն ոչ մեկն էլ ոչինչ չի անում։ Իսկ աշխատավայրում Պյոտրի պաշտոնը բարձրանում է. գործարանի օտարերկրացի սեփականատերն անսպասելիորեն դարձնում է նրան գովազդային նախագծի ղեկավար։ Մինչև ամսվա վերջ Պյոտրը պետք է ստեղծի շոկոլադի սալիկների գովազդի նոր կոնցեպցիա։ Պյոտրը իր մեքենան պատահաբար ինքն է գտնում, սակայն` ամբողջովին ջարդված վիճակում։ Միլիցիան Պյոտրին մեղադրում է սեփական ավտոմեքենան առևանգելու համար և այդ մեղադրանքից ազատվելու համար Պյոտրը համաձայնում է մատնել հանցագործներին, որոնց նա դիմել էր ավտոմեքենան որոնելու խնդրանքով։ Ավտոմոբիլի շուրջ առաջացած աղմուկը թույլ չի տալիս Պյոտրին լրջորեն կենտրոնանալ աշխատանքի վրա և ֆիլմի վերջում, խնդիրներից տանջահար Պյոտրը հայտարարում է գործարանի ղեկավարին, որ գովազդային կատարյալ հոլովակի երազանքն անիրականանալի է։


== Դերերում ==
Սերգեյ Աբրոսկին` Պյոտր Ստարիկով
Քսենիա Կուտեպովա` Լիզա Պրյալկինա
Անգելինա Միրիմսկայա` Յուլյա
Արտյոմ Տկաչենկո` Կոլյա
Իգոր Չերնևիչ` Կուզիկ
Իգոր Յայցկո` Բումբոքս
Եգոր Բարինով` Խռուստալյով
Վլադաս Բագդոնաս` Ֆիլ Դոնախյու
Աննա Արլանովա` Ռիտա
Եվգենիա Դոբռովոլսկայա` Յուլիայի մայրը
Օլեգ Դանիլևսկի` մարդասպան ոստիկան
Իրինա Մեդվեդևնա` Մաշա Զայցևա
Ամադու Մամադակով` ներկարար


== Քննդատություն ==
Վլադիմիր Լյաչենկոն «Газета.Ru»-ից նշել է ֆիլմում լավ թատերական դերասանների մասնակցությունը։ Կոմերսանտը համեմատում է ֆիլմը հին խորհրդային կատակերգությունների հետ, իսկ «Ռուսական թերթը» սահմանել է թիրախային խումբ, ըստ որի` «Ֆիլմը երիտասարդների համար է, նրանց համար, ովքեր ֆիլմի ռեժիսոր Սերգեյ Օսիպյանի պես փորձում են ինչ-որ կերպ իրմաստավորել ժամանակակից իրականությունը»։


== Ծանոթագրություններ ==


== Արտաքին հղումներ ==
«Տղան Մարսից» ֆիլմի պաշտոնական կայքը Archived 2011-05-04 at the Wayback Machine.(ռուս.)
Հարցազրույց ֆիլմի հեղինակների հետ Archived 2011-05-05 at the Wayback Machine.(ռուս.)
Գրեմյաչկա (գյուղ, Յամպոլի շրջան)

Անվան այլ կիրառումների համար տե՛ս՝ ԳրեմյաչկաԳրեմյաչկա (ուկրաիներեն՝ Гремячка), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Գրեմյաչկա գյուղում բնակվում էր 408 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կայֆին

Կայֆին (չինարեն՝ 开封; փինյին՝ Kāifēng), քաղաքային շրջանի կարգավիճակ ունեցող խոշոր բնակավայր Չինաստանի Ժողովրդական Հանրապետության արևելյան մասում՝ Հանան նահանգում, Հուանհե գետի հովտում, նահանգային վարչական կենտրոնից՝ Չենգջոու քաղաքից դեպի արևելք։ 2010 թվականին բուն քաղաքի բնակչության թվաքանակը եղել է 585 908, իսկ ամբողջ քաղաքային շրջանինը 1999 թվականին՝ 4 637 328: Կրթական, մշակութային, արդյունաբերական կենտրոն է. գործում են մետաղամշակման, մեքենաշինական, դեղագործական, տեքստիլ արդյունաբերության խոշոր ձեռնարկություններ ։ Այստեղ է գտնվում Չինաստանի ամենահին բարձրագույն ուսումնական հաստատություններից մեկը՝ Հենան համալսարանը։


== Պատմություն ==
Կայֆինը Չինաստանի հին մայրաքաղաքներից մեկն է։ Ընդ որում՝ մայրաքաղաքի կարգավիճակ է ունեցել չինական յոթ արքայատոհմերի կառավարման ժամանակներում, այդ թվում՝ Սուն կայսրությունում, 960—1127 թթ.: Երկար տարիներ եղել է նաև Հանան նահանգի վարչական կենտրոնը (մինչև 1954 թվականը, երբ այդ կարգավիճակը շնորհվել է Չանգջոու քաղաքին)։ 1642 թվականին Մին արքայատոհմի բանակը Հուանհեի ջրերն ուղղելով դեպի Կայֆին՝ ամայացրել են այն՝, որպեսզի թույլ չտա, որ անցնի Լի Չիժենի գլխավորած ապստամբների ձեռքը։ Ջրհեղեղին զոհ է գնացել շուրջ 300 հազար մարդ։ Դրանից քսան տարի անց քաղաքը վերականգնվել է, 1841 թվականին դարձյալ հեղեղման ենթարկվել և 1843-ին նորից վերականգնվել։ Ստեղծվել է ջրանցքների խիտ ցանց, որի շնորհիվ Հուանհեի ջրերը հասցվել են մերձակա դաշտերին։
1938 թվականի հունիսի 6-ին Ճապոնիայի կայսերական բանակը գրավել է Կայֆինը, որն ազատագրվել է Երկրորդ համաշխարհային պատերազմի ավարտին։
1969 թվականին Կայֆինում, բժշկական անհրաժեշտ օգնություն չստանալու պատճառով, վախճանվել է Չինական Հանրապետության նախկին նախագահ Լյու Շաոքին, որին տնային կալանքի էին ենթարկել այդտեղ։


== Տեսարժան վայրեր ==
Երկաթե պագոդան՝ Սոն արքայատոհմի ժամանակների կառույց
Ֆան պագոդան
Հին երաժշտության տերասը (Yuwantai-ը)
Վիշապի տաղավարը (Longting-ը)
Առաջին կառավարիչ Ժյու Լյուի տաճարը՝ կառուցված մ. թ. ա. 555 թվականին


== Պատկերասրահ ==


== Քույր քաղաքներ ==


== Կլիմա ==


== Գրականություն ==
Самбурова Е. Н. Кайфын // Большая Российская энциклопедия. М.: БРЭ, 2008. Сс. 469—470.
Cotterell, Arthur. (2007)։ The Imperial Capitals of China: An Inside View of the Celestial Empire։ London: Pimlico։ էջեր 304 pages.։ ISBN 978-1-84595-009-5 
The Origin of the Kaifeng Jews, in S. Shaked, ed., Irano-Judaica, Jerusalem, 1982, pp. 101–11


== Ծանոթագրություններ ==


== Արտաքին հղումներ ==
Government website of Kaifeng (in Simplified Chinese)
Kaifeng City Portal (in Simplified Chinese)
Notes on the Jewish colony at Kaifeng from the Papers of Charles Daniel Tenney
Փիթքերն կղզիներ

Փիտքերնյան կղզիներ (անգլ.՝ Pitcairn Islands), Մեծ Բրիտանիայի միակ անդրծովյան տարածքն է Խաղաղ օվկիանոսում։ Ներառում է հինգ կղզիներ, որոնցից չորսը անմարդաբնակ են։ Փիտքերնյան կղզիները գտնվում են Խաղաղ օվկիանոսի հարավային մասում, արևմուտքում սահմանակցում են Ֆրանսիական Պոլինեզիայի հետ։ Փիթքերն կղզիները հայտնաբերվել են 1767 թվականի հուլիսի 2-ին Ֆիլիպ Կարտերետի կողմից։
Կղզիները հիմնականում հայտնի են նրա շնորհիվ, որ դրանց առաջին բնակիչները բրիտանական «Բաունտի» նավի ապստամբներն էին, ինչպես նաև Տահիտի կղզու բնակչուհիները, որոնց նրանք վերցրել էին իրենց հետ։
Փիտքերնը ամենաքիչ բնակչություն ունեցող տարածքն է աշխարհում։ 2014 թվականի դրությամբ այն ուներ ընդամենը 56 բնակիչ։ Այն դեպքում, երբ կղզու հիմնական բնակիչները 45-48 -ն են։ Պետական լեզուն անգլերենն է։ Կենտրոնը Ադամսթաուն քաղաքն է։


== Աշխարհագրական տվյալներ ==

Փիթքերնը բաղկացած է հրաբխային և կորալային ծագում ունեցող 5 կղզիներից՝ Հենդերսոն, Դյուսի, Սենդի, Օէնո և Փիթքերն։ Կղզիների ընդհանուր տարածքը կազմում է 46,5 կմ², դրանցից ամենախոշորը Հենդերսոն կղզին է (37,3 կմ²)։
Փիթքերն կղզին միակ բնակեցված կղզին է, որը հրաբխային ծագում ունի (335 մ բարձրություն ունեցող հրաբուխները վաղուց հանգչել են), զառիթափ ժայռերով և խիստ կտրտված առափնյա գծով։ Չափերն են՝ 3×1,5 կմ, մակերեսը՝ 4,6 կմ²։ Մնացյալ կղզիները անմարդաբնակ են քաղցրահամ ջրի բացակայության պատճառով, չնայած Հենդերսոն կղզու վրա հայտնաբերվել են պոլինեզիացիների գործունեության հետքեր։


== Կլիմա ==
Կղզիների կլիման մերձարևադարձային ծովային է։ Միջին ամսական ջերմաստիճանները օգոստոսին (ձմեռ) կազմում են միջինը +18 °C-ից մինչև +24 °C փետրվարին (ամառ)։ Հուլիսը և օգոստոսը առավել չոր ամիսներն են և կղզիների այցելության համար լավագույն ժամանակը։


== Պետական համակարգ ==
Կղզիներն ունեն Մեծ Բրիտանիայի անդրծովյան տարածքների կարգավիճակ, որոնք ղեկավարվում են Նոր Զելանդիայում բրիտանական գերագույն կոմիսարի կողմից։ Առկա է տեղական ինքնակառավարման մարմին՝ կղզու Միապալատ խորհուրդ, որը բաղկացած է 10 անդամներից (նրանցից 5-ը ընտրվում են համընդհանուր քվեարկությամբ, 5-ը՝ նշանակվում, բոլորը մեկ տարի ժամկետով)։ Մայրաքաղաքը Ադամսթաունն է, որը Փիթքերն կղզիների միակ բնակավայրն է։


== Բնակչություն ==

Բնակչության թիվը, 2014 թվականի դրությամբ, կազմում էր 56 մարդ։ Բնակչության մեծ մասը անգլո-պոլինեզյան մետիսներ են, «Բաունտի» նավի ապստամբների ժառանգները։ Գյուղատնտեսության համար տարածքների սահմանափակ լինելու և զբոսաշրջության զարգացման անհնարինության պատճառով (օդանավակայանի և ծովային հաղորդակցության բացակայություն) երիտասարդությունը արտագաղթում է Նոր Զելանդիա, այդ պատճառով կղզու բնակչության թիվը գրեթե չի փոփոխվում (2011 թվականին այն կազմել է 44 մարդ)։

Պաշտոնական լեզուն անգլերենն է, սակայն բնակչությունը խոսում է փիթքերեն լեզվով, որը համարվում է 18-րդ դարի թահիթերեն և անգլերեն լեզուների խառնուրդ։


== Զինված ուժեր ==
Փիթքերն կղզիները համարվում են Մեծ Բրիտանիայի անդրծովյան տարածք, այդ պատճառով պաշտպանության պարտականությունները դրված են Մեծ Բրիտանիայի Պաշտպանության նախարարության և Մեծ Բրիտանիայի զինված ուժերի վրա։


== Ծանոթագրություններ ==
(20342) Տրինհ

(20342) Տրինհ, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի ապրիլի 21-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20342) Տրինհ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արևելյան կաթոլիկ եկեղեցիներ

Արևելյան Կաթոլիկ Եկեղեցիներն իրենցից ներկայացնում են Հռոմի պապի նվիրապետական իշխանությունն ընդունող արևելաքրիստոնեական ծիսական ավանդույթին պատկանող Եկեղեցիների խումբ։


== Ընդհանուր բնութագիր ==


== Դասակարգում ==


=== Հին Արևելյան Ուղղափառ Եկեղեցիներից ծագած ===
Հայ Կաթողիկե Եկեղեցի
Ղպտի Կաթոլիկ Եկեղեցի
Եթովպիական Կաթոլիկ Եկեղեցի
Էրիտրեական Կաթոլիկ Եկեղեցի
Ասորական Կաթոլիկ Եկեղեցի
Ասորի-Մալանկար Կաթոլիկ Եկեղեցի


=== Բյուզանդական ավանդության Ուղղափառ Եկեղեցիներից ծագած ===
Ալբանական Հունակաթոլիկ Եկեղեցի
Բելառուսական Հունակաթոլիկ Եկեղեցի
Բուլղարական Հունակաթոլիկ Եկեղեցի
Իտալո-ալբանական Կաթոլիկ Եկեղեցի
Լեհական Հունակաթոլիկ Եկեղեցի
Խորվաթական Հունակաթոլիկ Եկեղեցի
Հունական Կաթոլիկ Եկեղեցի
Հունգարական Հունակաթոլիկ Եկեղեցի
Մակեդոնական Հունակաթոլիկ Եկեղեցի
Մելքիտական Կաթոլիկ Եկեղեցի
Ռումինական Հունակաթոլիկ Եկեղեցի
Ռուսական Հունակաթոլիկ Եկեղեցի
Ռուսինական Հունակաթոլիկ Եկեղեցի
Սլովական Հունակաթոլիկ Եկեղեցի
Ուկրաինական Հունակաթոլիկ Եկեղեցի
Ստենբուր

Ստենբուր (ֆր.՝ Steinbourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 2019 մարդ, բնակչության խտությունը` 158.60 մարդ/կմ²։ Բնակավայրը զբաղեցնում է 12.73 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 33 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1276 աշխատունակ (15-64 տարեկան)  բնակիչ, որոնցից ակտիվ էին 935-ը, իսկ ոչ ակտիվները` 341։ Ակտիվության ցուցանիշը կազմում է 73,3 %։ 935 աշխատունակ մարդկանցից աշխատել է 872 անձ (460 տղամարդ և 412 կին)։ Գործազուրկ են եղել 63 անձ (30 տղամարդ և 33 կին)։ 341 անաշխատունակներից 88-ը եղել են աշակերտներ կամ ուսանողներ, 156-ը` թոշակառուներ, իսկ 97-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հրո աշտարակներ

Հրո աշտարակներ (ադրբ.՝ Od Qalalar «Հրո աշտարակներ»), Ադրբեջանի ամենաբարձր երկնաքերերը։


== Նախագիծը ==
Հրո աշտարակները կառուցված են երեք բարձրահարկ երկնաքերերից։ Կառույցը զբաղեցնում է 227 հազար քառ. մետր տարածք։ Շենքերի կառուցումը սկսվել է 2007 թվականի հոկտեմբերին, նախաձեռնողն է եղել ադրբեջանա-թուրքական «DIA Holding» ընկերությունը։ Նախատեսվում էր որ շինարարական աշխատանքները ավարտվելու են 2010 թվականի դեկտեմբերին, սակայն եղանակային անբարենպաստ պայմանների շնորհիվ ժամկետը տեղափոխվեց։ Ըստ շինարարական ընկերության նախագիծը կավարտվի 2012 թվականին։


== Հետաքրքիր փաստեր ==
Երկնաքերերը նկարահանվել են Եվրատեսիլ 2012 երգի մրցույթի տեսաբացիկների մեջ։


== Լուսանկարներ ==

		


== Արտաքին հղումներ ==
http://www.skyscrapercity.com/showthread.php?t=875700
http://en.trend.az/capital/business/1714383.html Archived 2013-12-03 at the Wayback Machine.
https://www.youtube.com/watch?v=vhpboaXvHHc
Շեբշ

Շեբշ (ռուս.՝ Шебш), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Աֆիպս գետի աջ ափին՝ 25 կմ հեռավորության վրա։ Գետի երկարությունը 100 կմ է, ավազանի տարածքը 593 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Աֆիպս, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001512108100005574
Հիդրոլոգիական ուսումնասիրությունների կոդը - 108100557
Ավազանի կոդը - 06.02.00.015
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(8342) 1986 QN3

(8342) 1986 QN3, աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 29-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,226636 ա. մ., առավելագույնը մոտենում է 1,9053 ա. մ. հեռավորության վրա և հեռանում 2,548 ա. մ.։ Արեգակի շուրջ մեկ ամբողջական պտույտ է կատարում 1213,59 երկրային օրվա ընթացքում, իր ուղեծրով շարժվելով միջինում 0,29664 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8342) 1986 QN3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերխնեուգլիչինո

Վերխնեուգլիչինո (ռուս.՝ Верхнеугличино, բաշկիրերեն՝ Үрге Углич), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զարգացման միջազգային ասոցիացիա

Զարգացման միջազգային ասոցիացիա, ԶՄԱ (անգլ.՝ International Development Association, IDA), վարկային կազմակերպություն, որը մտնում է Համաշխարհային բանկի խմբի կազմի մեջ։ Ստեղծվել է 1960 թվականին։


== Պատմություն ==
Կազմակերպությունը հիմնադրվել է 1960 թվականի սեպտեմբերի 24-ին։ Նրա սկզբնական ֆինանսավորումը կազմել է 912,7 միլիոն դոլար և ծագել է 15 անդամ երկրներից։
ԶՄԱ֊ն առաջին վարկը տրամադրել է 1961 թվականի մայիսի 12-ին Հոնդուրասին մայրուղու բարելավման նպատակով։ Վարկը կազմել է 9 միլիոն դոլար
1962 թվականի սեպտեմբերի 17֊ին ԶՄԱ֊ն առաջին վարկն է տրամադրել կրթության նպատակով։ Գումարները տրամադրվել են Թունիսում դպրոցների կառուցման համար։ Վարկի չափը կազմել է 5 միլիոն դոլար և տրվել է 50 տարի ժամկետովР։
1973 թվականի ապրիլին Լատինական Ամերիկայում առաջին անգամ կատարվել է երկրաջերմային էլեկտրակայանի ֆինանսավորում


== Գործունեություն ==

Կազմակերպության նպատակը ամենաաղքատ երկրներին օգնության ցուցաբերումն է՝ ի հաշիվ անդամ երկրների կամավոր նվիրաբերումների։ Վարկ ստանալու իրավունքը ունեն այն երկրները, որոնց բնակչության մեկ շնչի հաշվով ՀՆԱ֊ն չի գերազանցում $1165֊ը։ ԶՄԱ֊ն նաև օգնություն է ցուցաբերում այն երկրներին, որոնք չեն համապատասխանում վարկ ստանալու չափանիշներին, սակայն չունեն Վերակառուցման և զարգացման միջազգային կողմից վարկ ստանալու հնարավորություն։ Ներկայումս ԶՄԱ֊ի կողմից վարկ ստանալու չափանիշներին համապատասխանում են 80 երկրներ, որոնցից 39-ը գտնվում են Աֆրիկայում։
ԶՄԱ֊ն անտոկոս 20,35,40֊ամյա մարման ժամկետով վարկեր է տրամադրում։ ԶՄԱ֊ի անդամներ են 173 պետություններ։ ԶՄԱ֊ի գործունեության ընթացքում այն ավելի քան 220 միլիարդ դոլարի վարկ է տրամադրել։


== Անդամակցություն ==
Զարգացման միջազգային ասոցիացիայի անդամներ են ՄԱԿ֊ի 172 անդամ պետություններ և Կոսովոյի Հանրապետությունը։
ԶՄԱ֊ի կազմի մեջ չեն մտնում․ Անդորրան, Անտիգուա և Մարբուդան, Բահրեյնը, Բելառուսը, Բրունեյը, Բուլղարիան, Կուկա կղզին, Կուբան, Ճամայկան, Լիխտենշտեյնը, Մալթան, Մոնակոն, Նամիբիան, Նաուրուն, Նիուեն, Հյուսիսային Կորեան, Կատարը, Սան Մարինոն, Սեյշելյան կղզիները, Սուրինամը, Թուրքմենստանը, Ուրուգվայը, Վատիկանը և Վենեսուելան։
ԻՆչպես նաև չճանաչված և մասամբ ճանաչված պետությունները՝ բացի Կոսովոյի հանրապետությունից, ԶՄԱ֊ի անդամ չեն հանդիսանում։


== Ծանոթագրություններ ==


== Աղբյուրներ ==
ԶՄԱ֊ի պաշտոնական կայք
Егоров А.В. "Международная финансовая инфраструктура", М.: Линор, 2009. ISBN 978-5-900889-28-3
Моисеев А.А. "Международные финансовые организации. Правовые аспекты деятельности", М.: Омега-Л, 2006. ISBN 5-98119-503-7
Красавина Л.Н., Былиняк С.А., Смыслов Д.В. "Международные валютно-кредитные и финансовые отношения", 2003, ISBN 978-5-297-02117-4
Դերիկ (Դերիկի գավառ)

Անվան այլ կիրառումների համար տե՛ս՝ Դերիկ (այլ կիրառումներ)Դերիկ, ավան Արևմտյան Հայաստանում, Դիարբեքիրի վիլայեթի Դերիկի գավառակում։
Բնակչության մասին տվայլներ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Անդրե Հոֆման

Անդրե Հոֆման (գերմ.՝ André Hoffmann, Փետրվարի 28, 1993, Էսսեն, Գերմանիա), գերմանացի ֆուտբոլիստ, կիսապաշտպան։ Հանդես է գալիս գերմանական «Հաննովեր 96» ակումբում։


== Կարիերա ==
Մինչև 2010 թվականը սովորել է «Դույսբուրգ» ակումբի ակադեմիայում։ Հենց այդ տարիներին էլ հանդես է եկել «Դույսբուրգ»-ի երիտասարդական թիմում։ 2010-2011 մրցաշրջանում հրավիրվում է «Դույսբուրգ»-ի հիմնական կազմ և ելույթ է ունենում Բունդեսլիգայում։ 2013 թվականի հունվարի 3-ին Անդրեն տեղափոխվում է «Հաննովեր 96»։ 2013 թվականի ապրիլի 20-ին խփել է իր առաջին գնդակը Բունդեսլիգայում (Բավարիայի դեմ խաղում)։
Անդրե Հոֆմանը միջազգային մակարդակի ֆուտբոլիստ է։ Հանդես է եկել Գերմանիայի Մ-17 և Մ-19 տարիքայինների խմբերում։


== Ծանոթագրություններ ==


== Արտաքին հղումներ ==
Տեղեկություններ անձի մասին
Խաղացողի պրոֆիլը Footballtop.ru կայքում
Ռուպիա

Ռուպիա (իսպ.՝ Rupià), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էմպորդա շրջանում։ Տարածքը կազմում է 5,37 կմ²։ Բնակչությունը՝ 243 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento de Rupià
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Ֆեդոսովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՖեդոսովոՖեդոսովո (ռուս.՝ Федосово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլլա Սանտա Մարիա

Վիլլա Սանտա Մարիա (իտալերեն՝  Villa Santa Maria), կոմունա Իտալիայում՝ Աբրուցո մարզի Կիետիի գավառում։
Բնակչությունը՝ 1.479 մարդ (2008 թվականի տվյալներով)։ Բնակչության խտությունը՝ 92 մարդ/կմ²։ Տարածքը՝ 16 կմ²։ Փոստային ինդեքս` 66047։ Հեռախոսային կոդ` 0872։
Բնակավայրի հովանավորն է Սուրբ Նիկողայոս Զմյուռնացին։


== Ծանոթագրություններ ==
Գրաբինովկա (գյուղ, Պոլտավայի շրջան)

Գրաբինովկա (ուկրաիներեն՝ Грабинівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Գրաբինովկա գյուղում բնակվում էր 105 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու լուծմանց

Ձեռագրի անվանումը (59), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 59 թվի տակ։ Ձեռագիրը գրվել է 13֊14 դարերին Յոհաննէս Երզնկացի գրիչի կողմից։ Գրված է թղթի վրա, որը ունի 16,4x12 չափս։ Ձեռագիրը կազմված է 306 թերթից։ Գրված է միասյուն, բոլորագրով։ Կազմը` կաշեպատ տախտակ։ Հիշատակարաններ՝ 105ա, 202բ, 301ա, հետագայի՝ 158բ (1732 թ․), կնիք՝ 208ա (Կիրակոս)։


== Բովանդակություն ==
Լուծմունք գրոցն Գր․ Աստուածարանի, Գր․ Նիւսացւոյ, Փիլոնի։
Գէորգայ Սկևռացւոյ Լուծմունք Նարեկացւոյն։
Լուծմունք Պարապմանց գրոցն Կիւրզի։
Վահրամայ Րարունւոյ Լուծմունք Պորփիւրի, Պորփիւրի մեկնչին․ Ստորոգութևանցն, Պերի արմենիասին, Յաղագս աշխարհին Արիստոտէլի։
Սկիզբն մեկնութեան Պերի արմենիասին։
Լուծմունք Ստորոգութևանցն Արիստոտէլի։


== Ծանոթագրություններ ==
Կադրին

Կադրին, գետ Ռուսաստանուոմ, հոսում է Ալթայի Հանրապետության, Ալթայի երկրամասի տարածքով։ Գետաբերանը գտնվում է Կատունի աջ ափից 324 կմ հեռավորության վրա։ Գետի երկարությունը կազմում է 95 կմ, ավազանը՝ 1820 կմ2։


== Ջրային ստուգման տվյալներ ==
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիա և Կատունը։ Գետի ավազանը Օբն է։
Ջրային գրանցման տվյալների կոդ՝ 13010100312115100005971:
Հիդրոլոգիկան ստուգման կոդ՝ 115100597:
Ավազանի կոդ՝ 13.01.01.003:
Հիդրոլոգիկան ստուգման ծավալի համար՝ 15:
Հիդրոլոգիկան ստուգման թողարկում՝ 1:


== Ծանոթագրություններ ==
Ուդառնի (Կարաչայ-Չերքեզիա)

Ուդառնի (ռուս.՝ Ударный), քաղաքատիպ ավան Ռուսաստանի Դաշնության Կարաչայ-Չերքեզական Հանրապետության Մերձկուբանյան շրջանի կազմում։
Բնակչությունը 2016 թվականին գրանցված տվյալներով կազմում էր 939 մարդ։
Ազգային կազմը (2002)․

ռուսներ — 904 մարդ (79,5 %),
կարաչայներ — 111 մարդ (9,8 %),
ուկրաինացիներ — 27 մարդ (2,4 %),
այլ ազգությունններ — 95 մարդ (8,3 %)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերգեյ Փարաջանովի հուշարձան (Թբիլիսի)

Սերգեյ Փարաջանովի հուշարձան, հայ կինոռեժիսոր, սցենարիստ Սերգեյ Փարաջանովին նվիրված հուշարձան Թբիլիսիում։


== Պատմություն ==
Հուշարձանը տեղադրվել է Սերգեյ Փարաջանովի 80-ամյակին՝ «Հին Թբիլիսի» Շարդեն փողոցում
։ Հուշարձանի բացմանը ներկա են եղել վրացական մտավորականության հայտնի ներկայացուցիչներ, հյուրեր Հայաստանից, Ռուսաստանից և Ուկրաինայից։
Քանդակագործը կերտել է «թռչող» հուշարձան ըստ Յուրի Մեչիտովի «Թռիչքի ժամանակ» հայտնի լուսանկարի, որտեղ Փարաջանովը ցատկելով անցնում է թբիլիսյան փողոցներից մեկով։
Փարաջանովին նվիրված հուշարձան կա նաև Կիևի Ալեքսանդր Դովժենկոյի անվան կինոստուդիայի մոտ, որը տեղադրվել է 1998 թվականին (քանդակագործ՝ Բոգդան Մազուր)։


== Հեղինակ ==
Քանդակագործ՝ Վաժա Մեկաբերիձե


== Ծանոթագրություններ ==


== Արտաքին հղումներ ==
Monument to the Sergey Parajanov (Tbilisi, Georgia) / სერგეი ფარაჯანოვის ძეგლი
Sergei Parajanov
Դեևո (գյուղ, Ալապաևսկոե քաղաքային օկրուգ)

Դեևո (ռուս.՝ Деево), գյուղ Ռուսաստանի Սվերդլովսկի մարզի Ալապաևսկոե քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիմ Սուն Յանգ

Կիմ Սուն Յանգ (ապրիլի 10, 1976(1976-04-10), Հարավային Կորեա), հարավկորեացի դերասանուհի։ Նա հաղթել է Լավագույն աջակցող դերասանուհի մրցանակը Chunsa Film Art և Wildflower Film մրցանակաբաշխություններում, «Հաղորդակցության և կեղծություն» ֆիլմի համար։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Kim Sunyoung Archived 2019-11-03 at the Wayback Machine. at Jellyfish Entertainment
Կատոլանդիա

Կատոլանդիա  (պորտ.՝ Catolândia), համայնք Բրազիլիայում՝ Բաիա նահանգի կազմում։ Գտնվում է Արևմտյան նահագի Բաիա մարզում։ Մտնում է Բառոյրաս գավառի կազմի մեջ։ Բնակչությունը կազմում է 2959 մարդ՝ 2006 թվականի տվյալներով։ Գրավում է 659,717 կմ2 տարածք։ Բնակչության խտությունը՝ 4.5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝8.807.347,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.916,34 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,626 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Վիոլետա Իվանովա

Վիոլետա Իվանովա (բուլղար․՝ Виолета Иванова, 20-րդ դար, Պլիսկա, Կասպիչան, Շումենի մարզ, Բուլղարիա), բուլղար աստղագետ, աստերոիդների հայտնագործող։
Աշխատում է Բուլղարիայի գիտությունների ակադեմիայի Ռոժեն աստղադիտարանում։
1984-1988 թվականներին աստղագետներ Էրիկ Էլստ և Վլադիմիր Շկոդրովի հետ միասին հայտնագործել է ընդհանուր առմամբ 12 աստերոիդ, որոնցից մեկը հայտնաբերել է ինքնուրույն։
Որպես երախտագիտության նշան իր ավանդի համար՝ աստերոիդներից մեկին տրվել է նրա անունը՝ (4365) Իվանովա։


== Տես նաև ==
Լյուբոշ ԿոհոուտեկԼենկա Կոտկովա
Յանա Տիխա


== Ծանոթագրություններ ==


== Արտաքին հղումներ ==
«In Brief»։ CNN Tech։ 1999-09-02։ Արխիվացված է օրիգինալից 2012-10-02-ին։ Վերցված է 2010-12-18